BG
20.2.2023 г.
Официален вестник на Европейския съюз
C 63/47
Определение на Общия съд от 15 декември 2022 г. — Leonardo/Frontex (Дело T-675/20) (1) (Достъп до документи — Регламент (ЕО) No 1049/2001 — Процедура за възлагане на обществени поръчки — Услуга за въздушно наблюдение — Дистанционно управляема летателна система — Отказ за предоставяне на достъп — Искане на двете главни страни за непроизнасяне — Липса на оттегляне — Добро правораздаване — Липса на основание за произнасяне) (2023/C 63/60) Език на производството: италиански Страни Жалбоподател: Leonardo SpA (Рим, Италия) (представители: M. Esposito, F. Caccioppoli и G. Calamo, адвокати) Ответник: Европейска агенция за гранична и брегова охрана (представители: H. Caniard, T. Knäbe и W. Szmidt, подпомагани от B. Wägenbaur, адвокат) Предмет С жалбата си на основание член 263 ДФЕС жалбоподателят иска по същество отмяна на решението на Европейската агенция за гранична и брегова охрана (Frontex) от 5 октомври 2020 г., с което тя е отхвърлила потвърдителното заявление за достъп до документи, подадено от жалбоподателя в изпълнение на Регламент (ЕО) No 1049/2001 на Eвропейския парламент и на Съвета от 30 май 2001 година относно публичния достъп до документи на Европейския парламент, на Съвета и на Комисията (OB L 145, 2001 г., стр. 43; Специално издание на български език, 2007 г., глава 1, том 3, стр. 76) Диспозитив 1) Липсва основание за произнасяне по жалбата.
2) Осъжда Leonardo SpA да понесе направените от него съдебни разноски, както и тези, направени от Европейската агенция за гранична и брегова охрана (Frontex).
(1)
ОВ C 19, 18.1.2021 г.
Определение на Общия съд от 19 декември 2022 г. — XH/Комисия (Дело T-522/21) (1) (Публична служба — Длъжностни лица — Повишаване — Процедура за повишаване за 2020 г. — Решение, с което се отказва да се измени досието на жалбоподателя в Sysper 2 — Решение жалбоподателят да не бъде повишен — Срокове за обжалване — Характер на абсолютна процесуална предпоставка — Начален момент — Искане за правна помощ — Спиране на сроковете — Изчисляване на сроковете — Просрочване — Случайно събитие или непреодолима сила — Извинима грешка — Недопустимост) (2023/C 63/61) Език на производството: английски Страни Жалбоподател: XH (представител: K. Górny-Salwarowska, avocate) Ответник: Европейска комисия (представители: M. Brauhoff, L. Hohenecker и L. Vernier) Предмет С жалбата си на основание член 270 ДФЕС жалбоподателят иска, първо, да бъде отменено решението на Европейската комисия от 24 ноември 2020 г., с което се отказва да се измени досието му в Sysper 2, потвърдено с решение от 16 юни 2021 г., с което се отхвърля подадената му жалба по административен ред, второ, да се отмени решението на Комисията от 12 ноември 2020 г. да не бъде включено името му в списъка на повишените длъжностни лица за 2020 г., потвърдено с решение от 8 юни 2021 г., с което се отхвърля подадената му жалба по административен ред, и трето, обезщетение за претърпени вреди